CELEX: 62008CN0405
Language: fi
Date: 2008-09-18 00:00:00
Title: Asia C-405/08: Ennakkoratkaisupyyntö, jonka Vestre Landsret (Tanska) on esittänyt 18.9.2008 — Ingeniørforeningen i Danmark, Bertram Holstin valtuuttamana v. Dansk Industri, Babcock & Wilcox Vølund ApS:n valtuuttamana

22.11.2008   
            
            
               FI
            
            
               Euroopan unionin virallinen lehti
            
            
               C 301/22
            
         Ennakkoratkaisupyyntö, jonka Vestre Landsret (Tanska) on esittänyt 18.9.2008 — Ingeniørforeningen i Danmark, Bertram Holstin valtuuttamana v. Dansk Industri, Babcock & Wilcox Vølund ApS:n valtuuttamana
   (Asia C-405/08)
   (2008/C 301/35)
   Oikeudenkäyntikieli: tanska
   Ennakkoratkaisua pyytänyt tuomioistuin
   Vestre Landsret
   Pääasian asianosaiset
   
      Kantaja: Ingeniørforeningen i Danmark, Bertram Holstin valtuuttamana
   
      Vastaaja: Dansk Industri, Babcock & Wilcox Vølund ApS:n valtuuttamana
   Ennakkoratkaisukysymykset
   
               1)
            
            
               Asianosaiset ovat eri mieltä siitä, onko työntekijöille tiedottamisesta ja heidän kuulemisestaan annettu direktiivi 2002/14/EY (1) pantu asianmukaisesti täytäntöön DA:n ja LO:n välisellä yhteistyösopimuksella. Tältä osin asiaa käsittelevä tuomioistuin pyytää selvitystä siihen, estävätkö yhteisön oikeuden säännöt direktiivin sellaisen täytäntöönpanon, joka johtaa siihen, että tiettyihin työntekijäryhmiin sovelletaan sellaisten osapuolten välillä tehtyä työehtosopimusta, jotka eivät edusta asianomaista ammattiryhmää, tilanteessa, jossa kyseinen työehtosopimus ei kata asianomaisten henkilöiden ammattiryhmää?
            
         
               2)
            
            
               Jos katsotaan, että direktiivi 2002/14/EY on pantu Bertram Holstin osalta asianmukaisesti täytäntöön DA:n ja LO:n välisellä yhteistyösopimuksella, asiaa käsittelevä tuomioistuin pyytää selvitystä siihen, onko direktiivin 7 artikla pantu asianmukaisesti täytäntöön, kun voidaan todeta, ettei yhteistyösopimukseen sisälly minkäänlaista vahvempaa irtisanomissuojaa tiettyjen ammattiryhmien osalta.
            
         
               3)
            
            
               Jos Bertram Holst on katettu lainsäädännön avulla toteutetulla direktiivin täytäntöönpanolla, ovatko direktiivin 7 artiklassa säädetyt vaatimukset, jotka koskevat ”riittävää suojaa ja takeita, (jotta he voivat) suorittaa heille annetut tehtävät asianmukaisesti” esteenä direktiivin 7 artiklan täytäntöönpanolle (palkansaajille tiedottamisesta ja heidän kuulemisestaan) annetun lain 8 §:llä, jonka sanamuoto on seuraava: ”sellaisia edustajia, joille on tiedotettava ja joita on kuultava palkansaajien puolesta, suojataan irtisanomiselta tai muilta työsuhteisiin kohdistuvilta kielteisiltä vaikutuksilta samalla tavalla kuin luottamusmiehiä samalla tai samankaltaisella ammattialalla”, jos täytäntöönpano ei merkitse sitä, että sellaiset ammattiryhmät, joihin ei sovelleta työehtosopimusta, eivät saa hyväkseen vahvempaa irtisanomissuojaa?
            
         
      (1)  EYVL L 80, s. 29.